नरेंद्र सिंह नेगी

नरेंद्र सिंह नेगी (जनम 12 अगस्त 1949), जिनका के 'गढ़ रतन' आ 'पहाड़ियन के बॉब डिलनो' कहल जाला, गढ़वाल आ उत्तराखंड के एगो प्रमुख लोक गायक, संगीतकार आ कवि हवें जे मुख्य रूप से गढ़वाली भाषा में गावे लें। बतावल जाता कि ऊ 1000 से जादा गीत गवले बाड़ें। उत्तराखंड के लोक संगीत के क्षेत्र में उनकर बेजोड़ काम उत्तराखंड के आवे वाला सगरी गायकन खातिर एगो प्रेरणा के चीज बाटे।

 पृष्ठभूमि 
नेगी के जनम पौड़ी गढ़वाल जिला, उत्तराखंड के पौड़ी कस्बा में भइल जहाँ इनके स्कूली पढ़ाइयो भइल। उनकर पिता भारतीय सेना में नायब सूबेदार रहलें। ग्रेजुएशन खातिर उ अपना चचेरा भाई अजीत सिंह नेगी के साथे रामपुर चल गइलें जे उनका के तबला सिखवलें। बचपने से इनके विभिन्न सांस्कृतिक आयोजन सभ में पारंपरिक लोक गायकन के सुनला के सउख रह।। अपना महतारी आ कस्बा के अउरी मेहरारूवन के मेहनत से प्रेरित होके ऊ आपन पहिला गीत 1974 में लिखलें।

 संगीत कैरियर 
नेगी आपन पहिला स्व-रचित गीत 1974 में रिकार्ड कइलें। 1976 में नेगी आपन पहिला म्यूजिक एलबम "गढ़वाली गीतमाला" रिलीज कइलें। ई गीतमाला 10 अलग-अलग भाग में रहे। काहें से की ई गढ़वाली गीतमाला अलग अलग कंपनी के रहे एहसे उनुका एकरा के सम्हारे में दिक्कत होखत रहे। त आखिरकार ऊ अपना कैसेट के अलग अलग टाइटिल दे के रिलीज करे पर आ गइलन। उनकर पहिला एल्बम "बुरांस" नाँव के टाइटिल से आइल।

नेगी के समकालीन गीतन में 12 मात्रा के ताल के मुख्य सुरीला गीतखंड आ अनियमित चार मात्रा के ताल वाला लयबद्ध पैटर्न (जौनसारी क्षेत्र के बिसेसता) के सामिल करे के श्रेय दिहल जाला। नेगी प्रेम, दुख, ऐतिहासिक घटना, सामाजिक, राजनीतिक आ पर्यावरण के मुद्दा पर गीत लिखले बाड़ें। उत्तराखंड में लोकप्रिय गायकी के लगभग हर विधा में, जइसे कि "जागर", "मंगल", "बसंती", "खुदेड़", "छोपती", चौंफुला आ झुमेलो नियर गीत गवले बाड़ें। ऊ राज्य में प्रचलित गढ़वाली, कुमाऊनी, जौनसारी जइसन अलग-अलग स्थानीय भाषा में गीत गवले बाड़ें।

चक्रचाल, घरजवाई, आ मेरी गंगा होली त मैमा आली जइसन गढ़वाली सिनेमा में भी आपन आवाज देले बाड़ें। उदित नारायण, लता मंगेशकर, आशा भोंसले, पूर्णिमा, सुरेश वाडेकर, अनुराधा पौडवाल, जसपाल सहित कई ठे बॉलीवुड गायक भी उनके संगीत निर्देशन में गढ़वाली फिलिमन में गीत गा चुकल बा लोग। गढ़वाली के शौकीन साथी माधुरी बर्थवाल के साथे भी गीत गवले बाड़ें।

 पुरस्कार

 संगीत नाटक अकादमी 2022 
नरेंद्र सिंह नेगी के 9 अप्रैल 2022 के दिल्ली में संगीत नाटक अकादमी पुरस्कार से सम्मानित कइल गइल। मुख्यमंत्री पुष्कर सिंह धामी राज्य के लोक गायक नरेंद्र सिंह नेगी के राष्ट्रीय स्तर प प्रतिष्ठित संगीत नाटक अकादमी पुरस्कार से सम्मानित होखे खाती बधाई दिहलें। ऊ कहलें कि पारंपरिक लोकगीतन के क्षेत्र में नरेंद्र सिंह नेगी के जवन सम्मान दिहल जाता ऊ राज्यो के सम्मान ह।

 आवाज रत्न पुरस्कार 
हिंदी दिवस (15 सितंबर 2021) के अवसर पर उत्तराखंड के लोक गायक नरेंद्र सिंह नेगी के आवाज रत्न पुरस्कार 2021 से सम्मानित कइल गइल।

 एल्बम सभ के लिस्ट 
एल्बम रिलीज के तारीख कब ऐली 2022 स्याली रामदेयी 2022 बैंड बिजोरा 2022 होरी का खिलाडी 2022 कामेरा मवाड़ा 2022 यखी बासा राय जौला 2021 कुई त बात होली 2020 चली भाई मोतार चली 2005 घास्यारी 2002 हल्दी हाथ 1995 होसिया उमर 2002 जय धारी देवी 1996 कई द खोज्यानी होली 2006 माया को मुंडारो 2009 नौचम्मी नरेना 2006 नायू नायु ब्यो चा 2003 रुमुक 2005 सलन्या स्याली 2009 समदोला का द्वि दिन 2000 स्यानी 2002 ठंडो रे थांदो 2004 तू होली बीरा 2007 तुमारी माया मा 2001 उठा जाग उत्तराखंड 2017 खुद 1995 अब कठगा खईलो 2012 वा जुनाली रात एगे फिर याद 2006 टपकारा 1999 बरखा 1992 बसंत एगे 2010 ताका चान त तकताका 2007 करगिले लदईमा 1999 चिबदात 1993 गीत गंगा 2002 सुरमा सरेला 2007 चुयाल 2006 जय भोले भंडारी 2017

 सिनेमा सभ के लिस्ट 
मूवी रिलीज के तारीख चक्रचाल 1996 घरजवाई 1986 मेरी गंगा होली त मैमा आली 2004 कौथिग 1987 बतवारू 2003 चम गुंगगुरु 2005 जय धारी देवी 2006 सुबेरो घाम 2014

 संदर्भ 

श्रेणी:1949 में जनम
श्रेणी:जियत लोग
श्रेणी:उत्तराखंड के लोग
श्रेणी:भारतीय गायक